## CONTRACT DE PRESTĂRI SERVICII

Nr. FREE ………/

ÎNCHEIAT ÎNTRE:

**Fondul Român pentru Eficienţa Energiei** (“FREE”), având codul fiscal 14411251, cu sediul în Bucureşti, str. Johann Strauss nr. 2A, et.6, sector 2, telefon 021.233.88.01, având contul bancar ….……….……., deschis la ….……….……., reprezentat de către Adrian GHIȚĂ, având funcția de Director Executiv, denumit în continuare “**Fondul**”

şi

…………………………………………, având numărul de înregistrare la Registrul Comerţului/actul de identitate ….……….……., codul unic de înregistrare/CIF , cu sediul

în localitatea …………………………., str. ……………….., nr. …, ap. …, sector/judeţ ,

telefon/fax …………………………., având contul bancar ………………………….., deschis la banca

………………., reprezentată de către …………………………………….., având funcția de……………………………………., denumit în continuare „**Prestatorul”.**

PREAMBUL

Având în vedere că Fondul doreşte executarea de către Prestator a serviciilor de promovare a Fondului şi identificare de potenţiali clienţi,

şi

Având în vedere că Prestatorul este dispus să execute aceste servicii,

PĂRŢILE CONTRACTANTE au convenit semnarea prezentului contract de prestări servicii („Contractul”) în următoarele condiţii:

## Secţiunea 1: Raportul Prestator - Client

**Clientul** Orice potenţial beneficiar aprobat de FREE care, în mod cumulativ, (i) îndeplinește criteriile de eligibilitate ale FREE, (ii) va solicita Fondului un credit pentru realizarea unuia sau a mai multor proiecte de eficienţă energetică şi (iii) îl menționează pe Prestator în mod clar, cu datele de identificare aferente, în Formularul nr. 1- Cerere de finanţare, la rubrica “Vă rugăm să precizaţi sursa prin care aţi aflat de Fond”.

## Secţiunea 2: Obiectul Contractului – felul şi natura serviciilor prestate

Prestatorul va presta serviciile de promovare a activităţii Fondului şi identificare de potenţiali beneficiari eligibili pentru finanţări de proiecte de eficienţă energetică.

Descrierea proiectului de eficienţă energetică al unui Client identificat de Prestator va fi trimisă Fondului în forma prevăzută în Anexa A la prezentul Contract.

## Secţiunea 3: Intrarea în vigoare şi durata Contractului

Prezentul Contract este valabil pe o perioadă de 18 (optsprezece) luni de la data semnării şi poate fi prelungit doar prin semnarea unui act adiţional între părţi.

Prezentul Contract poate fi denunţat unilateral de către oricare din părţi, la libera sa discreţie, în orice moment, printr-o simplă notificare scrisă trimisă celeilalte părţi cu cel puţin 30 (treizeci) de zile înainte de data la care se intenționează încetarea efectivă a Contractului.

## Secţiunea 4: Plata

Pentru serviciile prevăzute prin prezentul Contract şi numai în cazul intrării în vigoare a Contractului de finanțare dintre Fond (în calitate de finanţator) şi Client (în calitate de beneficiar al împrumutului), Fondul va efectua către Prestator plăţi în lei (la cursul BNR leu/dolar din ziua plăţii) în două tranşe, după cum urmează:

* tranşa întâi, echivalentul în lei la cursul BNR al cuantumului de 500 (cincisute) dolari SUA în termen de 10 (zece) zile lucrătoare de la data intrării în vigoare a Contractului de finanțare dintre Fond şi Client;
* tranşa a doua, echivalentul în lei la cursul BNR al cuantumului de 1.000 (o mie) dolari SUA, la care se adaugă echivalentul în lei al cuantumului de 0,1% din suma împrumutului tras efectiv, în termen de 10 (zece) zile lucrătoare de la transferul ultimei tranșe către Client (în cazul transferului în mai multe tranşe); tranşa a doua se va plăti numai în cazul în care valoarea totală a creditului transferat către Client este egală sau mai mare de 100.000 (unasutămii) dolari SUA.

Aceste sume au fost stabilite pe baza înţelegerilor dintre părţi, incluzând toate costurile şi profitul Prestatorului, precum şi orice obligaţie de plată a vreunei taxe care ar putea fi impusă Prestatorului (inclusiv TVA-ul). Fondul va plăti Prestatorului numai sumele prevăzute în prezentul Contract. Fondul nu va acoperi şi nu poate fi făcut responsabil pentru niciun fel de cheltuieli efectuate de Prestator.

Toate plăţile către Prestator se fac în contul nr. ……………………, deschis la banca , sucursala

……………., localitatea , România, sau orice alt cont din România notificat în scris Fondului.

Plata se va efectua pe baza facturii emise de către Prestator şi a documentelor justificative anexate acestora .

În cazul respingerii solicitării de credit a Clientului, Fondul nu are nici o obligaţie de plată faţă de Prestator.

## Secţiunea 5: Administrarea Contractului.

Fondul poate desemna intern o persoană responsabilă de activităţile desfăşurate conform condiţiilor prezentului Contract şi de aprobarea lucrărilor şi/ sau rapoartelor care fac obiectul prezentului Contract.

## Secţiunea 6: Criterii de performanţă

Prestatorul se obligă să asigure serviciile contractate la cel mai înalt grad de profesionalism, integritate şi competenţă. După caz, Prestatorul va înlocui cu promptitudine pe oricare angajat implicat în acest contract pe care Fondul îl consideră nesatisfăcător/ineficient.

## Secţiunea 7: Confidenţialitate

Prestatorul, pe toată durata Contractului şi pe o perioadă de 2 (doi) ani de la încetarea sa, nu poate divulga către terți nicio informaţie de care a aflat în executarea prezentului Contract cu privire la Obiectul Contractului, activitatea desfăşurată de Fond sau de clienţii acestuia, fără acordul prealabil scris primit din partea Fondului.

## Secţiunea 8: Proprietatea asupra materialelor

Orice rapoarte de studiu sau orice materiale, grafice, software sau de altă natură, realizate de către Prestator pentru Fond în executarea Contractului vor intra şi vor rămâne în proprietatea Fondului, orice drepturi de proprietate intelectuală privind acestea fiind cesionate în mod definitiv, gratuit şi exclusiv către Fond, pentru toate teritoriile. Prestatorul poate păstra o copie a acestor materiale pentru uzul propriu.

## Secţiunea 9: Prestatorul nu se va angaja în anumite activităţi

De asemenea, Prestatorul se obligă să nu realizeze, direct sau indirect, studii de fezabilitate pentru orice activitate care rezultă din/sau are legătură cu Serviciile prevăzute în Contractul de prestări servicii, în special, dar fără a se limita la aceasta, în favoarea potenţialului Client. Fondul are posibilitatea, la libera sa discreție, la recomandarea Administratorului de Fond, să renunțe la aplicarea prevederii anterioare, care a fost stabilită în favoarea sa, dacă Prestatorul face dovada unei experiențe dovedite și relevante în studii de fezabilitate pentru proiecte de eficiență energetică și/sau are o reputație recunoscută pe această piață.

## Secţiunea 10: Cesiunea Contractului şi relația între părți

Prestatorul nu va numi pe durata derulării Contractului un alt executant/subcontractant pentru serviciile care fac obiectul prezentului Contract fără consimţământul prealabil scris din partea Fondului. Prezentul contract nu este şi nici nu poate fi interpretat ca acordând un mandat Prestatorului de reprezentare a Fondului în fața Clientului.

## Secţiunea 11: Conflict de interese

Conflictul de interese se defineşte ca fiind o situaţie care să facă posibil ca Prestatorul să obţină de la Fond beneficii necuvenite şi/sau să prejudicieze Fondul prin una sau mai multe activităţi cum sunt:

* acţiunea directă sau prin afiliaţii săi împotriva intereselor Fondului;
* cesiunea, fără acordul prealabil al Fondului, în tot sau în parte a drepturilor şi/sau obligaţiilor Prestatorului;
* Prestatorul sau un afiliat al său este beneficiarul unui proiect de eficienţă energetică pe care-l propune Fondul spre finanţare;
* Prestatorul cedează un proiect de-al său unui “potenţial client”;
* Prestatorul creează pentru sine avantaje directe rezultate din sau în legătură cu Proiectul iniţiat şi propus spre finanţare Fondului;
* Prestatorul reprezintă mai mulţi potenţiali clienţi care se află în conflict de interese între ei: de exemplu sunt legaţi prin datorii, active şi/sau investiţii comune (care s-au dovedit a fi neperformante sau au generat pierderi);
* Prestatorul este consultantul unor terţe entităţi care activează în domeniul producerii/transportului/distribuţiei de energie electrică şi care nu are interes în reducerea consumului de energie electrică în cazul Clientului;
* Prestatorului i se cere de către potenţialul Client să facă trafic de influenţă sau alte acte/fapte de natură să atragă răspunderea penală a potenţialului client şi/sau a Prestatorului;

Conflictul de interese este şi în situaţia în care potenţialul Prestator are interdicţie legală de a presta servicii de natura celor care fac obiectul prezentului Contract (de exemplu: statutul funcţionarului public, ONG etc.).

**Secţiunea 12: Legea care guvernează asupra Contractului**

Contractul este guvernat de dreptul român.

**Secţiunea 13: Neînţelegeri, litigii, reziliere**

Părţile vor depune toate diligenţele pentru a rezolva pe cale amiabilă orice neînțelegere apărută între ele în legătură cu prezentul Contract sau rezultând din executarea acestuia. Orice litigiu decurgând din sau în legătură cu prezentul Contract, inclusiv referitor la încheierea, nulitatea, interpretarea, executarea sau desființarea acestuia, va fi soluționat definitiv prin arbitraj organizat de Curtea de Arbitraj Comercial Internațional de pe lângă Camera de Comerț și Industrie a României, în conformitate cu Regulile de procedură arbitrală ale acesteia, cu arbitru unic. Hotărârea arbitrală va fi definitivă, obligatorie şi executorie.

Angajarea Prestatorului în anumite activități interzise conform Secțiunii 9 sau aflarea Prestatorului într-o situație de conflict de interese menționată la Secțiunea 11 dă dreptul Fondului să rezilieze cu efect imediat prezentul Contract printr-o simplă notificare trimisă Prestatorului, fără termen de remediere și fără vreo altă formalitate.

## DIN PARTEA FONDULUI DIN PARTEA PRESTATORULUI

**FONDUL ROMÂN PENTRU EFICIENŢA ENERGIEI PRESTATOR**

## Adrian GHIȚĂ

## Director executiv

**Data: ………………… Data: …………………**

**LISTĂ ANEXE**

Anexa A: Descrierea proiectului de eficienţă energetică

**ANEXA A**

**DESCRIEREA PROIECTULUI DE EFICIENŢĂ ENERGETICĂ**

Denumirea Proiectului : ………………..……………………………………………………………………

…………………………………………………………………………………………………………

…………………………………………………………………………………………………………

Valoarea totală a proiectului de eficienţă energetică este de dolari SUA, TVA şi alte taxe neincluse.

Schema de finanţare propusă pentru finanţarea proiectului de eficienţă energetică:

Împrumut FREE (maximum 80% din valoarea totală a proiectului): dolari SUA

Contribuţia proprie: dolari SUA

Alte surse: dolari SUA

Durata de implementare a proiectului

Data estimativă privind accesarea împrumutului FREE:

Client: ……………………………………..

Principala activitate a potenţialului client:

Cifra de afaceri a potenţialului client pe ultima perioada de raportare:

Cuprins

1. Prezentarea situaţiei energetice a Clientului (ex. producere, consumuri, preţuri).
2. Descrierea proiectului (ex. conţinut, componente sau etape ale investiţiei, costuri pe componente/etape, oferte şi proceduri de achiziţie echipamente).
3. Caracteristici economice (ex. economii de energie şi resurse primare, economii financiare, beneficii colaterale, perioada simplă de recuperare a investiţiei etc.).
4. Alte aspecte (ex. riscuri, impact asupra mediului)
5. Concluzii şi recomandări

# PRESTATOR

SOCIETATE …………………………………………………………

NUME ŞI PRENUME ……………………………………………….

FUNCŢIA ……………………………………………………………

SEMNĂTURA ………………………………………

DATA ……………